tomron87/hebrew-wikipedia-sentences-corpus huggingface dataset:
מוסדותיה נסגרו, נכסיה הוחרמו, ואנשיה נעצרו והועמדו לדין ביניהם גם יורשו של המטרופוליט אנדריי שפטיצקי שנידון למאסר של שמונה שנים.
כתוצאה מכך קלימנטי שפטיצקי, שהיה אחד מאנשי הדת הבכירים ביותר שלא נעצרו, הפך למנהיג לא פורמלי של הכנסייה.
הוא מחה נגד רדיפת הנצרות היוונית-קתולית וניסה להביא לשחרור אסירים פוליטיים, בעקבות כך בקיץ 1947, לאחר תום המלחמה, הוא נעצר על ידי השלטונות הסובייטים באשמת "פעילות אנטי-סובייטית" בעת תפילה בחדרו במנזר.
תחילה נכלא בכלא של ה- נ.ק.וו.ד בלבוב, לאחר מכן בקייב, ולבסוף, לאחר סירובו לוותר על אמונתו ולשרת את הפטריארכיה במוסקבה, נידון לשמונה שנות מאסר.
ונשלח לכלא המרכזי בולדימיר (הכלא הפוליטי המרכזי של ברית המועצות), שם מת ב-1 במאי 1951.
ב-1995 הכיר יד ושם בקלימנטי שפטיצקי כחסיד אומות העולם.
ב-29 ביולי 2011 הוקמה אנדרטה לזכרם של אנדריי וקלימנטי שפטיצקי בכפר מולדתם פרילביצ'י.
הצלת ילדים במנזר שהשתייך למסדר בראשותו של שפטיצקי, באתר יד ושם.
קלין בנדיט היא להקת מוזיקה אלקטרונית בריטית שהוקמה בקיימברידג' בשנת 2008. חברי הלהקה הם גרייס צ'אטו והאחים ג'ק ולוק פטרסון.
במהלך הקריירה של הלהקה, יצאו להיטים רבים כגון: "Symphony", "Rather Be", ו-"Rockabye".
הלהקה נוטה לשלב בין פופ אלקטרוני עכשווי למוזיקה קלאסית.
הלהקה הופיעה בישראל ב-26 ביולי 2018 בלייב פארק בראשון לציון.
יום לפני ההופעה נודע שג'ק פטרסון חש ברע ונאלץ לוותר על השתתפותו בהופעה.
סגנונה המוזיקלי של קלין בנדיט הוא מוזיקה אלקטרונית, פופ אלקטרוני ודאנס-פופ.
הלהקה מערבת מרכיבים אלקטרוניים עם מוזיקה קלאסית ועם יצירות מאת מלחינים כמו מוצרט ושוסטקוביץ'.
השיר "Rockabye", למשל, הוא שיר המכיל בתוכו סגנונות מוזיקליים רבים.
באליפות אירופה בשחייה לנוער שנערכה בהודמזוושרהיי, הונגריה בתחילת יולי 2016 זכה קולסניקוב ב-4 מדליות, 2 זהב ו-2 כסף.
מדליות זהב במשחים ל-50 מטר גב בשיא עולם לנוער 24.94 שניות ובמשחה ל-100 מטר גב בשיא עולם לנוער נוסף של 53.65 שניות.
מדליות כסף, במשחי שליחים 4x100 מטר מעורב ו-4x100 מטר מעורב משולב.
באליפות אירופה בשחייה לנוער שנערכה בווינגייט בתחילת יולי 2017 זכה קולסניקוב ב-7 מדליות, 2 זהב, 4 כסף ו-1 ארד.
מדליות זהב במשחים ל-50 מטר גב בתוצאה של 25.15 שניות ובמשחה ל-200 מטר גב בתוצאה של 1:57.73 דקות.
מדליות כסף, במשחה ל-100 מטר גב בתוצאה של 54.69 שניות ומבשחי שליחים 4x100 מטר מעורב, 4x100 מטר חופשי משולב ו-4x100 מטר מעורב משולב מדליית ארד במשחה שליחים 4x100 מטר חופשי.
הוא שחה בשלב המוקדמות במשחה שליחים 4x100 מטר מעורב משולב וקבע בסגנון גב תוצאה של 53.48 שניות, שהיא טובה משיא העולם לנוער שלו אך לא מוכרת בגלל ששחו במשחה זה עם שתי שחייניות.
שבועיים לאחר מכן, בתחרות שנערכה ברומא, איטליה הוא זכה במדליית זהב במשחה ל-100 מטר גב שיא עולם לנוער של 53.35 שניות, לפני ראיין מרפי מארצות הברית (53.37 שניות) ומיץ' לרקין מאוסטרליה (53.82 שניות).
שבוע לאחר מכן, בתחרות שנערכה בסנקט פטרבורג ב-22 בדצמבר אותה שנה הוא קבע במשחה ל-100 מטר גב שיא עולם חדש של 48.90 שניות, שיפור של 2 מאיות השנייה לשיא בן השנתיים של מאט גריוורס מארצות הברית (48.92 שניות).
באליפות אירופה שנערכה בגלאזגו, בריטניה באוגוסט 2018 זכה קולסניקוב ב-6 מדליות, 3 זהב ,2 כסף ו-1 ארד.
מדליית ארד, במשחה שליחים 4x100 מטר חופשי משולב בתוצאה של 3:24.50 דקות, אחרי צרפת שקבעה שיא אליפות חדש של 3:22.07 דקות והולנד 3:23.97 דקות.
נוסף לכך, הוא השתתף במשחה ל-200 מטר גב וקבע תוצאה של 1:57.31 דקות, השלישית בטיבה אך גם שלישית מבין השחיינים הרוסים, אך רק שני שחיינים מכל מדינה יכולים להמשיך לשחות בשלב חצי הגמר.
באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר אותה שנה הוא זכה ב-7 מדליות, 2 זהב, 3 כסף ו-2 ארד.
מדליות זהב, במשחה ל-100 מטר מעורב אישי בשיא אליפות חדש של 50.63 שניות, לפני מרקו אורסי מאיטליה (51.03 שניות) והירומסה פוג'ימורי מיפן (51.53 שניות) ובמשחה שליחים 4x50 מטר מעורב.
מדליות כסף, במשחה שליחים 4x50 מטר חופשי, במשחה שליחים 4x100 מטר חופשי בשיא אירופה חדש של 3:03.11 דקות, אחרי ארצות הברית שקבעה שיא עולם חדש של 3:03.03 דקות ולפני ברזיל (3:05.15 דקות) ובמשחה שליחים 4x100 מטר מעורב.
מדליות ארד, במשחה ל-100 מטר גב בתוצאה של 49.40 שניות, אחרי ראיין מרפי מארצות הברית (49.23 שניות) ולפני שיו ג'יאיו מסין (49.26 שניות) ובמשחה שליחים 4x50 מטר מעורב משולב.
באליפות העולם שנערכה בקוואנגג'ו, קוריאה הדרומית ביולי 2019 הוא זכה ב-3 מדליות, 1 כסף ו-2 ארד.
מדליית כסף במשחה שליחים 4x100 מטר חופשי ביחד עם ולדיסלב גרינב, ולדימיר מורוזוב ויבגני רילוב בתוצאה של 3:09.97 דקות, אחרי ארצות הברית שקבעה שיא אליפות חדש של 3:09.06 דקות ולפני אוסטרליה (3:11.22 דקות), כשחיים שליי הוא קבע ב"זינוק שליחים" תוצאה של 47.50 שניות.
מדליות ארד, במשחה ל-50 מטר גב בתוצאה של 24.51 שניות, אחרי זן וודל מדרום אפריקה (24.43 שניות) ויבגני רילוב (24.49 שניות) ובמשחה שליחים 4x100 מטר מעורב, לאחר ששחה בשלב המוקדמות.
באולימפיאדת טוקיו (2020) זכה קולסניקוב בשתי מדליות, כסף וארד.
מדליית כסף במשחה ל-100 מטר גב בשיא אישי חדש של 52.00 שניות, אחרי יבגני רילוב שקבע שיא אירופה חדש של 51.98 שניות, ולפני האלוף האולימפי היוצא ראיין מרפי (52.19 שניות).
מדליית ארד במשחה ל-100 מטר חופשי בתוצאה של 47.44 שניות, אחרי קיילב דרסל מארצות הברית שקבע שיא אולימפי חדש של 47.02 שניות וקייל צ'למרס מאוסטרליה (47.08 שניות).
בשלב חצי הגמר, הוא קבע שיא אירופה חדש של 47.11 שניות ועלה ראשון למשחה הגמר.
קלינה (באירית: Clíodhna, וכן Clídna, Clionadh, Clíodna, Clíona) היא מלכת הבנשיס של שבט האלים (Tuatha Dé Danann) במיתולוגיה האירית.
קלינה היא הבאנשי העצמתית השולטת כמלכת פיות הגבעות (sidheog) בדרום מנסטר, או דזמונד.
בחלק מהמיתוסים האירים, קלינה היא אלת האהבה והיופי, הפטרונית של מחוז קורק, בעיקר אזור מפרץ גלנדור.
יש לה שלוש ציפורים צבעוניות שאוכלות תפוחים מעץ שלא מעולם זה, ושרות מנגינות מתוקות אשר מרפאות כל חולי.
כל השומע אותן נרדם, וכשהוא מתעורר הוא בריא.
מסופר עליה שהיא היפה בנשים.
סיפורים אחרים אודותיה אפלים יותר, ומסופר שהייתה מושכת מלחים לחוף, שם היו טובעים, מכיוון שלא הייתה מעוניינת בגורלם של בתי תמותה.
היא עוזבת את ביתה בעולם "האחר", Tir Tairngire ("ארץ ההבטחה") כדי להיות עם אהובה בן האנוש, קיבן (Ciabhán).
אך יום אחד כשקיבן יוצא לצוד, היא מורדמת על חוף הים ממנגינתו של נגן של אל הים, מננן מק ליר, ונסחפת למים על ידי גם ענק.
הגאות במפרץ גלנדור במחוז קורק ידועה בתור "Tonn Chlíodhna", הגל של קלינה, במיוחד כאשר הגלים מתפרצים בקולות רועמים ע הסלעים.
בגרסה אחרת, גלים נחשבים כמגיעים בסדרות של תשע, והתשיעי החזק מכולם, וגם זה הוא "טון קלינה".
אם טבעה או לא, משתנה מגרסה אחת של הסיפור למשנתה, וכך גם פרטים אחרים.
היה לה ארמון בלב ערמת סלעים, מרחק קטן ממאלו, אשר עדיין ידוע בשם קריג-קלינה (Carrigcleena), או צוק קלינה, ומספר רב של אגדות מסופרות עליה בפי בני העם במנסטר.
באופן כללי, בשל קשרה למנסטר, אלו המשפחות הנושנות של ממלכה היסטורית זו שמקושרים אליה, ביניהן בני האי-פיינטי (Ui-Fidgheinte), מולכי ממלכה מוקדמת בצפון מנסטר, בעיקר משפחות אודונובן ואוקולינס, בתקופת השפעתן (משנת 373 עד 977), ומשפחות שנהיו מקושרות לאזור אחרי תקופת האי-פיינטי (משפחות מקארתי ופיצג'רלד).
קלינה מצוירת כמחזרת בלתי רצויה בשירו האפי מהמאה ה-19 של אדוארד וולש, "הבת ש אודונובן".
בשיר הלל לכבוד הכתרתו של דונל אודונובן כראש השבט קלנקייהיל, אודונובן מכונה "הדרקון של קלינה".
קלינה גם מקושרת עם שושלת מקארתי של דזמונד, אשר אימצה אותה כפיית השבט, ולשושלות אוקיף ופיצג'רלד, כאשר מסופר על סיפורי אהבה ורומנים שניהלה עם בני השושלת.
מסופר על יריבותן של קלינה והאלה איביל, או אייביל (Aobhill או Aibell).
בסיפור אחד מסופר שהטילה על איביל כישוף והפכה אותה לחתולה לבנה.
בגרסה אחרת, השתיים הן אחיות, בנותיו של הדרואיד האדום, אחרון הדרואידים, והתחרות ביניהם קשורה לאהבת בן משפחת אוקיף, וכיבוש האי אירלנד בידי הדנים.
הסיפור המסורתי ביותר על אבן הבלארני המפורסם הוא על קלינה.
קורמק ליידיר מקארתי, שבנה את טירת בלארני, היה מעורב בתביעה משפטית, ופנה לקלינה לסיוע.
היא אמרה לו לנשק את האבן הראשונה שימצא בבוקר בדרך לבית המשפט, וזה מה שהוא עשה, וכתוצאה מכך הוא הציג את טיעוניו ברהיטות גדולה ובכוח שכנוע מרשים.
מאז, נאמר על אבן הבלארני שהיא מקנה "את היכולת לרמות בלי להעליב".
מקארתי אז שילב את האבן לתוך החומה של הטירה.
מאז, מבקרים מנשקים את האבן עבור מזל והגשמת חלומותיהם.
קְלִינוּסִיִּים (שם מדעי: Tripterygiidae) הם משפחת דגים מתת-סדרת דמויי-קרנון שבסדרת הדקראים החיים בכל האוקיינוסים הממוזגים והטרופיים בחצי הכדור הצפוני והדרומי.
בצורתם הם מזכירים את הקרנוניים.
הגדול שבבני המשפחה הוא המין Heterostichus rostratus מחופי קליפורניה שאורכו 60 ס"מ, אך רוב המינים קטנים בהרבה.
הרבה מהמינים צבעוניים מאוד, ויש להם קשקשים עדינים וגופם רך ורירי ובעל צורה מעוקלת המזכירה אצל חלק מהמינים צלופחים, אך הם בעלי עיניים בולטות יותר בקצה הראש, חוטם קצר ובעלי כמה רמת סנפירים נמוכים עד לזנבם הקצר.
לחלק מהמינים יש קוצי סנפיר מזדקרים בקצה ראשם.
הם חיים במים רדודים ונפוצים סביב סלעים, אצות ים גדולות וחלקם מצויים גם בבריכות סלעים.
הם ניזונים מסרטנים, רכיכות ודגים אחרים.
קלימקוכרטיים (שם מדעי: Climacoceratidae) היא משפחה נכחדת של מכפיל פרסה מקבוצת הפקוריים, הקרובה לג'ירפיים שהשתייכה לעל-משפחת הג'ירפואידים.
משפחה זו התקיימה רק במהלך המיוקן.
הם התקיימו באפריקה וחלק מאירואסיה וכנראה חיו בערבות עשב.
חלק מהסוגים במשפחה זו נחשבים לעיתים לג'ירפיים, עקב מבנה גוף דומה.
מרבית בני המשפחה דמו לאוקפי או אפילו לאנטילוקפרה בעל קרניים קצרות כמו לג'ירף או בעלות כיסוי עבה על ראשם, דמוי-קרניים שלא ברור אם היה קבוע או נשר כל שנה בדומה לקרני איילים.
הם היו צמחוניים שניזונו מעלים.
משפחה זו הוגדרה ב-1978 בידי ויליאם ד' המילטון, אשר החשיב אותה לקרובה לג'ירפיים ושייכת לעל-משפחה Giraffoidea, לצד האנטילוקפריים.
קלינדי אלבס דה סוזה (בפורטוגזית: Kalindi Alves de Souza; 29 באוגוסט 1993 – 10 באפריל 2022), הידוע בקצרה כקלינדי, היה כדורגלן ברזילאי ששיחק בעמדת המגן הימני.
קלינדי החל את הקריירה המקצוענית שלו בליגות הנמוכות בברזיל.
ב-1 ביולי 2015 הושאל מגרמיו אנאפוליס לפנאפייל מהליגה הפורטוגלית השנייה.
במשך תקופת ההשאלה הוא ערך 92 הופעות ליגה במדי המועדון, בהן הבקיע שער אחד.
ב-1 ביולי 2018 חתם קלינדי בנסיונל מדיירה מליגת העל הפורטוגלית.
ב-23 בספטמבר הוא ערך את הופעת הבכורה שלו בליגה, בתיקו 0-0 נגד פיירנסה במסגרת המחזור החמישי.
ב-5 באוקטובר הבקיע את שערו היחיד במדי המועדון, בתיקו 1-1 נגד טונדלה במסגרת המחזור השביעי בליגה.
עונתו הראשונה במועדון הסתיימה בירידת המועדון לליגה הפורטוגלית השנייה.
לאחר עונה אחת בליגה הפורטוגלית השנייה, חזרו קלינדי ונסיונל מדיירה לליגת העל הפורטוגלית.
בסך הכל ערך קלינדי 65 הופעות ליגה במועדון.
ב-1 בינואר 2022 חתם קלינדי באקדמיקה דה קוימברה מהליגה הפורטוגלית השנייה.
הוא מת כמה חודשים לאחר החתימה, ולא שיחק במועדון.
ב-10 באפריל 2022 מת קלינדי בברזיל כתוצאה מדום לב לאחר שסבל ממחלה אוטואימונית.
קְלִינוֹפּוֹדְיוֹן (שם מדעי: .Clinopodium L) סוג צמחים הנמנה עם משפחת השפתניים.
הסוג מונה 168 מינים ו-35 תת-מינים של צמחים עשבוניים רב-שנתיים לעיתים רחוקות חד-שנתיים או בני שיח שתפוצתם באזורים החמים ובהרים טרופים עד סובטרופיים.
לסוג קלינופודיון משויכים שלושה מינים הגדלים בר בישראל: קלינופודיון מנוצה, כלמנתה אפורה ואקינוס ריחני.
שני האחרונים, כפי שניתן לראות לפי שמם, שויכו בעבר לסוגים שונים, ולפי שיטת המיון העכשווית שניהם הועברו לסוג הוותיק ביותר – קלינופודיון.
אקינוס ריחני שגדל בהרי יהודה ובחרמון וקלינופודיון מנוצה שגדל בחרמון וברמת הגולן נמצאים בסכנת הכחדה בישראל.
זוטה לבנה צורפה לרשימת המינים כי שמה המדעי העדכני הוא Clinopodium barbatum.
זוּטָה לְבָנָה (Micromeria fruticosa (L.) Druce) - בן-שיח ריחני שגובהו 40 עד 100 ס"מ, נפוץ בחבל הים-תיכוני בארץ ישראל.
זוטה לבנה צורפה לרשימת המינים של קלינופודיון כי שמה המדעי העדכני הוא Clinopodium barbatum.
כָּלָמִינְתָּה אֲפֹרָה (שם מדעי: Clinopodium brevifolium (Wahlenb.) Bräuchler & Hjertson) כלמינתה אפורה היא בן שיח שעיר מאוד ואפור-מכסיף, שעליו מכילים שמנים אתריים ריחניים (שונים מהאזוב) ששמשו כבר מתקופה קדומה כתבלין וכתרופה עממית.
מיון ושמות: שמותיו המדעיים של כלמינתה השתנו חליפות, והדעות על שיוכו חלוקות.
בעבר שמו נקבע לפי הסוג אליו שויך באנגלית ובעברית - calamintha incana (sm.) heldr, שמשמעו "מנתה (נענה) טובה" וכך הוא נותר באתר צמח השדה.
בית גידול ותפוצה: משרעת תפוצת תפוצתה העולמית מצומצמת ומקוטעת מזרח הים התיכון: יוון, האיים בים האיגאי, כריתים, קפריסין, טורקיה, עיראק סוריה לבנון, ישראל ואף בלוב.
בישראל כלמינתה אפורה אינה שכיחה.
היא גדלה בחבל הים תיכוני באזורי ההר, ובקעת החולה וחודר לבתות הספר במדבריות יהודה ושומרון, הגלעד ועמון.
היא מאכלסת בתות סלעי גיר של קירטון וחוואר על קרקע קירטון לחה ומוצלת במערב הגליל ובסלעי נארי בדרום הרי יהודה, וגם בשפכי קרקע ובסדקי קירות.
מאפיינים: בן שיח קטן ריחני מאוד, ומשתרע שגובהו 20 עד 50 ס"מ, כל חלקיו מכוסים בצפיפות בשערות קצרות ורכות, מאפירות ומלבינות.
הגבעולים רבועים, מעוצים בבסיסם, מסתעפים לסעיפים נגדיים, וגם שרועים ופושטים לצדדים.
העלים נגדיים, קטנים, פשוטים, צפופים מאוד וקוטרם ואורכם 3 עד 10 מ"מ לעיתים רחוקות עד 15 מ"מ.
טרפי העלים רכים, עגולים או סגלגלים ורחבים, שפתם תמימה או חרוקה במקצת.
הפרחים נישאים בדלילות בחיקי העלים בדורים של 2 עד 6 פרחים על עוקצים קצרים כאורך הגביע או יותר.
הגביע דו-שפתני, אורכו 4 עד 5 מ"מ, דמוי פעמון שנפוח במקצת בבסיסו, ולאורכו 13 עורקים; השפה העליונה משולשות, ו-2 השיניים התחתונות ארוכות ומחודדות יותר.
הכותרת דו-שפתנית, צבעה ורוד עד ארגמני, אורכה כפול כמעט מאורך הגביע.
צינור הפרח ישר, קצר וקירח בפנים (מחוסר טבעת שערות).
לוע הכותרת בהיר, ועליו נקודות בוורוד כהה.
השפה העליונה שטוחה כמעט ומפורצת במקצת לשתי אונות.
השפה התחתונה פרושה עם 3 אונות.
האונה האמצעית ארוכה ורחבה משתי האונות הצדדיות.
האבקנים והעלי בולטים הרבה מצינור הכותרת.
זוג האבקנים הקדמי ארוך במקצת מהזוג האחורי.
העלי מפוצל לשתי אונות בלתי שוות.
הפרי מפרדת עם 4 פרודות סגלגלות וחלקות.
מין זה משמש כצמח נוי של אור מלא, עמיד בקרה, בשרב ובגיר ורגיש למליחות.
הריבוי באמצעות זרעים בסתיו וייחורים בחורף ובאביב.
הפריחה בסוף עונת האביב ובעונת הקיץ.
קְלִינוֹפּוֹדְיוֹן מְנֻצֶּה (Clinopodium vulgare) הוא עשב רב-שנתי נדיר הגדל בחרמון ובגולן וגובהו 30 עד 80 ס"מ.
העלים סגלגלים ואורכם 8 עד 12 ס"מ.
הפרחים נישאים בדורים דמויות קרקפת.
החפיות דמויות סרגל, בעלות שערות ארוכות.
הגביע דמוי צינור, כפוף מעט, דו-שפתני עם 13 עורקים, אורכו 12 עד 8 מ"מ.
שיני השפה העליונה דמויות אזמל או סרגל, שיני השפה התחתונה ארוכות יותר ומחודדות.
השפה העליונה כפופה לאחור אחרי הפריחה.
שאר סימני הפרח כמו לכלמינתה.
המין מאכלס מקומות צל בחורש ובסביבתו בחרמון ובצפון רמת הגולן.
טיפוס התפוצה אירו-סיבירי וים תיכוני.
אָקִינוֹס רֵיחָנִי (Clinopodium graveolens (M.Bieb.) Kuntze, שמו המדעי בעבר: acinos rotundifolius pers) הוא עשב חד-שנתי, קטן ונמוך, גובהו עד עשרה ס"מ ופרחיו ורודים.
העלים נגדיים, פשטים, בעל פטוטרת ואורכם 10 עד 28 מ"מ ורוחבם 5 עד 8 מ"מ.
טרפי העלים קצרים סגלגלים או מעוגלים שפתם משוננת.
הפרחים נישאים בדורים בחיקי העלים העליונות.
הדורים מועטי פרחים (4 עד 6 פרחים), מרוחקים זה מזה, ומצטרפים ביחד לאשכול מופסק.
הפרחים נישאים על עוקצים דקיק שאורכם קטן מאורך הגביע.
הגביע דמוי צינור דק, כפוף ומשונץ (מכווץ) באמצעו.
הגביע דו-שפתני שאורכו 6 עד 8 "מ, בעל 13 עורקים ולועו שעיר.
בשפה העליונה זוג שיניים דמויי אזמל וכפופים לאחור.
בשפה התחתונה שלוש שיניים דמויות מרצע וארוכות יותר.
צבע הכותרת ארגמני ורדרד או סגול בהיר.
הכותרת דו-שפתנית, צבעה ארגמן-סגול בהיר עד ורוד, ארוכה מעט מהגביע.
צינור הגביע אינו בולט מהגביע.
שיני השפה העליונה קצרות בהרבה מאלו של השפה התחתונה.
הפרי מפרדת של 4 פרודות חלקות ששאר בתוך הגביע משתייר.
בישראל אקינוס ריחני הוא מין נדיר ובסכנת הכחדה.
בהרי יהודה ובחרמון ברום 1,400 עד 1,700 מטרים וכן בגלעד בעמון במואב ואדום.
אקינוס ריחני גדל בחרמון ברום 1,400–1,700 מטרים.
אוכלוסייה נוספת נמצאת ברכס מעון שבדרום הרי יהודה.
הפריחה מסוף אפריל עד תחילת יולי.
בתקופת האביב הקצרה הצמיחה פריחה ועשיית זרעים מהירה לפני התייבשות הקרקע.
קלינדמיצין היא תרופה אנטיביוטית המשמשת לטיפול במספר זיהומים חיידקיים כדוגמת, אוסטאומיאליטיס (עצם) או דלקות מפרקים, מחלות דלקתיות באגן, דלקת גרון, דלקת ריאות, דלקת אוזן תיכונה חריפה (דלקות אוזן תיכונה) ואנדוקרדיטיס.
בנוסף, האנטיביוטיקה ניתנת לטיפול גם באקנה, ובכמה מקרים של זיהומים ממקור חיידק סטפילוקוקוס אאוראוס העמיד למתיצילין (MRSA).
בשילוב עם כינין, ניתן להשתמש בו לטיפול במלריה.
התרופה ניתנת גם לטיפול באלח דם, בזיהומים תוך בטניים, זיהומים בגניטליה.
התרופה זמינה למתן דרך הפה, בהזרקה לווריד, וכקרם או ג'ל למריחה על העור או בנרתיק.
קלינדמיצין לרוב לא תהיה האנטיביוטיקה הראשונה שתבחר אלא כתוספת לטיפול אנטיביוטי אחר.
התופעות לוואי השכיחות כוללות בחילות והקאות, דלקות במעי, שלשולים, פריחות וכאבים באתר ההזרקה.
בשימוש עורי עלול להיות גרד, קסרודרמה, צריבה, אדמומיות ועור שמנוני.
בשימוש אינטרה-ואגינאלי עלול להיות קנדידה, גרד, מחלה וולוו-וגינלית ודלקת בוולבה.
זה מגביר את הסיכון לקוליטיס Clostridium difficile הנרכשת בבית חולים בערך פי ארבעה ולכן מומלץ רק כאשר אנטיביוטיקה אחרת אינה מתאימה.
כתוצאה מכך עשויה להיות מומלצת אנטיביוטיקה חלופית.
בנוסף, במקרים קיצוניים של זיהום בחיידק הקלוסטרידיום, לעיתים תומלץ כריתה של החלק המזוהם במעי כטיפול סופי.
במתן דרך הווריד עלולה להיווצר דלקת בוורידים, טעם מתכתי, שוק אנפילאקטי ואילו במתן דרך השריר עלול להיווצר אבצס או גירוי באזור ההזרקה.
התרופה נבדקה בנשים בהריון בטרימסטר השני והשלישי ונמצאה בטוחה.
על כן היא ניתנת בהריון.
באשר לטרימסטר הראשון - יש לתת רק כאשר ישנו צורך ברור.
קלינדמצין היא ממשפחת האנטיביוטיקות המעכבות סינתזת חלבונים בתא.
המולקולה נקשרת בצורה הפיכה לתת יחידה 50s בריבוזום החיידק ובכך מונעת את היווצרות הקשר הפפטידי בחלבון המתהווה.
בהתאם לסוג הזיהום קלינדמיצין עשויה להיות הן אנטיביוטיקה בקטריוסטטית והן אנטיביוטיקה בקטריוצידית.
קלינדמיצין אינה חודרת היטב את קרומי המוח ועל כן, אינה תרופת בחירה בזיהום במערכת העצבים המרכזית.
במתן דרך הפה, האנטיביוטיקה מגיעה לשיא הריכוז תוך 60 דקות ואילו במתן דרך השריר, האנטיביוטיקה מגיעה לשיא הריכוז לאחר 1–3 שעות.
זמן מחצית החיים של התרופה הוא 3 שעות במבוגרים ו-2.5 שעות בילדים.
התרופה מתפנה מהגוף בעיקר דרך השתן, וחלק מינורי ממנה מפונה דרך הצואה בצורה אקטיבית ואינאקטיבית.
קלינדמיצין משמשת בעיקר לטיפול בזיהומים אנאירוביים כולל זיהומים דנטליים, זיהומים בדרכי הנשימה, העור, הרקמות הרכות ודלקת הצפק.
אצל אנשים עם אלרגיה לפניצילין, קלינדמיצין עשויה לשמש כטיפול בזיהומים הנגרמים על ידי חיידקים אירוביים.
היא משמשת גם לטיפול בזיהומי עצמות ומפרקים, במיוחד אלה שנגרמו על ידי סטפילוקוקוס אאוראוס ניתן להשתמש במריחה מקומית של קלינדמיצין פוספט לטיפול באקנה קל עד בינוני.
קלינדמיצין פועלת בצורה הטובה ביותר כנגד החיידקים הבאים:
- חיידקים גראם חיוביים אירוביים מסוג קוקיים כדוגמת - סטאפילוקוקוס, סטרפטקוקוס אך לא אנטרוקוקוס.
- חיידקים גראם שליליים אנאירוביים מסוג מתג כדוגמת - בקטרויידס.
אך העמידות הולכת ועולה בקרב זן הבקטרויידס פרג'יליס.
רוב החיידקים מסוג גראם שלילי אירוביים כמו פסאודומונס, ליגיונלה, המופילוס אינפלואנזה ומורקסלה - עמידים לקלינדמיצין.
בדומה לאנטרובקטריוצאה פקולטטיבים אנאירוביים למעט חיידק יוצא דופן אחד בשם קפנוציטופגה קנימורסוס - חיידק מסוג גראם שלילי, מתג הגדל לאט אשר ההתוויה היא לתת קלינדמיצין כתרופת קו ראשון.
התרופה אינה ניתנת למטופלים עם היסטוריה של קוליטיס כיבי או קוליטיס פסאודוממברנלי.
יש לבצע מעקב על מנת שלא יתפתחו זיהומים פטרייתיים/חיידקיים נוספים, בעיקר במטופלים עם היסטוריה של אטופיק דרמטיטיס.
יש לבצע ניטור של תפקוד המעי, תפקודי כבד (בעיקר במטופלים עם מחלת כבד).
בטיפול ממושך יש לבצע ספירות דם מלאות ומעקב אחר תפקודי כליות וכבד.
תופעת הלוואי הרעילה ביותר המופיעה בקלינדמיצין היא במערכת העיכול/אלרגיה.
אין אנטידוט כנגד קלינדמיצין ולכן הפתרון במצבים אלו הוא התאמת מינון מחדש או לחלופין - הפסקת הטיפול בקלינדמיצין.
עיקר הטיפול בהרעלה מסוג זה הוא טיפול תומך, מדידת אלקטרוליטים בסרום וניטור הרמות האלו לפרק זמן מסוים בחולים המתייצגים עם הקאות או שלשולים.
בנוסף יש לבצע ספירות דם, תפקוד כלייתי, סימנים חיוניים ואף לבצע אק"ג ולעקוב אחר שינויים בו מאחר שהפרעות קצב נדירות אך עדיין עלולות להופיע.
יש לברר האם מיוצר הרעלן של קלוסטרידיום דיפיסיל כאשר יש חשד שהמטופל מתייצג עם קוליטיס.
קלינדמיצין ניתנת ביחד עם כלורוקווין או כינין בטיפול ב-Plasmodium falciparum malaria.
השילוב של כינין וקלינדמיצין נבדק ונמצא שימושי במיוחד בילדים, והוא טיפול הבחירה לנשים בהריון שנדבקו באזורים שבהם עמידות לכלורוקווין שכיחה.
אין להשתמש בקלנדמיצין כתרופה נגד מלריה בפני עצמה בגלל הפעילות האיטית שלה, למרות שנראה שהיא יעילה מאוד.
דיווח על מטופלים שנדבקו ב-Plasmodium falciparum מהאמזונס נמצאו כעמידים לקלינדמיצין על בסיס בדיקות רגישות לתרופות חוץ גופיות.
קלוסטרידיום דיפיסיל הוא חיידק מסוג גראם חיובי, אנאירובי, מוטילי המייצר ספורות בצורת מתג אשר גורם לשלשולים ועלול לגרום לסרטן מעי גס.
החיידק עמיד לקלינדמיצין, וגדילתו בצורה דומיננטית מובילה לייצור של טוקסין הגורם למגוון סימפטומים כדוגמת שלשולים, קוליטיס ומגה-קולון טוקסי.
קלין קאי פרי-אקוסטה (נולד ב-24 ביולי 1995) הוא כדורגלן אמריקאי שמשחק בעמדת הקשר בקבוצת שיקגו פייר מה-MLS.
אקוסטה ערך את הופעת הבכורה שלו בקבוצה הבוגרת של דאלאס בהפסד 3-0 מול סיאטל באוגוסט 2013. הוא שיחק בתשעה משחקים ברציפות מאוגוסט עד אוקטובר באותה עונה.
העונה שלו ב-2014 הסתיימה בעקבות פציעה בברך.
מראשית דרכו בקבוצה, שיחק בתפקיד המגן אך בסופו של דבר התמקד כקשר הגנתי מתחילת העונה של 2015.
ב-23 ביולי 2018, אקוסטה נמכר בעסקת חליפין לקולורדו ראפידס בתמורה לשחקן דומיניק באדג'י.
אקוסטה החל לשחק כקשר הגנתי בקבוצה והוא פתח ב-12 משחקי הליגה במדי קולורדו, כשמהלכם סיפק שני שערים ושלושה בישולים.
ב-14 בינואר 2022, אקוסטה נרכש על ידי מועדון הכדורגל לוס אנג'לס מקולורדו ראפידס בדמי העברה של כ-1.1 מיליון דולרים אמריקאים.
לקראת עונת חתם בשיקגו פייר.
אקוסטה ערך את הופעת הבכורה שלו עבור נבחרת ארצות הברית במשחק ידידות נגד נבחרת איסלנד ב-31 בינואר 2016. אקוסטה כבש את שערו הראשון בנבחרת הלאומית, בניצחון 1-2 במשחק ידידות נגד נבחרת גאנה ב-1 ביולי 2017.
קלינטון פרנסיס ברטון , הידוע גם בכינויו הוקאיי (Hawkeye), הוא דמות בדיונית המגולמת על ידי ג'רמי רנר בזיכיון הסרטים של היקום הקולנועי של מארוול (MCU).
ברטון הוא צלף מומחה, קשת ולוחם קפא"פ, שהנשק המועדף עליו הוא קשת אולימפית.
ברטון, סוכן של .S.H.I.E.L.D, נשלח להרוג את נטשה רומנוף אך מחליט לחוס על חייה ובמקום זאת לגייס אותה לארגון.
ברטון מגויס על ידי סטיב רוג'רס, הופך לחבר מייסד של הנוקמים, ומשתתף בקרב על ניו יורק, במאבק מול הידרה, ובעימות נגד אולטרון.
ברטון מצדד ברוג'רס במהלך הסכסוך הפנימי בנוקמים בעקבות הסכמי סוקוביה; כתוצאה מכך הוא שוהה במעצר בית.
לאחר שמשפחתו של ברטון נפלה קורבן להתפוררות, הוא לוקח את החוק לידיו ועוסק במצוד והריגה של חברי ארגוני פשע מאורגן ברחבי העולם בתור רונין.
הוא מצטרף שוב לנוקמים במהלך משימתם לבטל את פעולותיו של תאנוס באמצעות מסע בזמן; ברטון משיג את אבן הנשמה לאחר שרומנוף הקריבה את עצמה על מנת להשיג את האבן.
ברטון ובני בריתו משיבים לחיים בהצלחה טריליוני חיים ברחבי היקום, והוא משתתף בקרב האחרון נגד תאנוס.
לאחר שהתאחד עם משפחתו ששבה לחיים, תקופתו כרונין גורמת לעימותים מתמשכים עם גורמים שונים של פשע מאורגן והוא לוקח בת חסות בשם קייט בישופ.
נכון לשנת 2023, הדמות הופיעה בשישה סרטים: "תור", "הנוקמים", "הנוקמים: עידן אולטרון", "קפטן אמריקה: מלחמת האזרחים", "הנוקמים: סוף המשחק" ו"האלמנה השחורה".
כמו כן, גרסאות חלופיות של הדמות הופיעו בסדרה "מה אם...?", בדיבובו של רנר.
קלינט ברטון, סוכן .S.H.I.E.L.D, נשלח להרוג את נטשה רומנוף, אך במקום זאת מחליט לגייס אותה.
השניים הופכים לחברים קרובים ועובדים יחד במשימות שונות, כולל אחת בבודפשט שבה רומנוף מנסה להרוג את גנרל דרייקוב.
בשלב מסוים, ברטון מתחתן עם לורה, סוכנת.S.H.I.E.L.D, וניק פיורי מסייע לו להקים בית מסתור למשפחתו בחווה באיווה הכפרית.
בשנת 2010, ברטון נשלח למשימה בניו מקסיקו, שם הוא מתחמש בקשת גלגלות, ומתכונן להרוג את תור כדי למנוע ממנו להשיג את מיולניר.
לאחר שראה שתור לא מצליח להרים את הפטיש, הוא בוחר שלא להרוג אותו.
בשנת 2012, ברטון עובד עם פיורי במתקן נידח של .S.H.I.E.L.D כאשר לוקי מגיע ומשתמש בשרביט שלו כדי להשתלט על מוחו של ברטון ולגנוב את הטסרקט.
הם נוסעים לשטוטגרט, שם בזמן שלוקי גורם להסחת דעת, ברטון גונב אירידיום הדרוש לייצוב כוחו של הטסרקט.
לוקי נכנע ומועבר לנושאת המסוקים של .S.H.I.E.L.D, אשר מותקפת על ידי ברטון וסוכנים אחרים הנשלטים על ידי לוקי.
על סיפון נושאת המסוקים, ברטון נלחם ברומנוף, שגורמת לו לאבד את ההכרה, שוברת את השליטה של לוקי עליו.
ברטון מגויס על ידי רוג'רס והופך לחבר מייסד של הנוקמים יחד עם רוג'רס, רומנוף, טוני סטארק, ברוס באנר ותור.
הוא משתתף בקרב על העיר ניו יורק כנגד הצ'יטאורי ועוזר להביס את לוקי.
לאחר מכן, ברטון ורמנוף עוזבים יחד.
בשנת 2015, ברטון והנוקמים תוקפים מתקן של הידרה בסוקוביה בניסיון להשיג את השרביט של לוקי.
עם זאת, ברטון נפצע קשה מידי פייטרו מקסימוף ומידי נשק של הידרה, אך נרפא על ידי ד"ר הלן צ'ו במגדל הנוקמים.
ברטון משתתף במסיבה החגיגית של הנוקמים, שם הוא מתוודע לג'יימס רודס וסם וילסון, ומנסה להרים את מיולניר ללא הצלחה.
ברטון עד להתקפה הראשונה של אולטרון ולבריחתו.
ביוהנסבורג, ברטון והנוקמים מאתרים את אולטרון ומנסים לעצור בעדו, אבל ונדה מקסימוף מכניעה את כולם עם חזיונות מטרידים, למעט ברטון.
ברטון לוקח את הנוקמים לבית המסתור שלו כדי להתאושש.
שם מתגלה לצוות שיש לו רעיה הרה בשם לורה וילדים בשם קופר ולילה.
פיורי מגיע ומעודד את הצוות לגבש תוכנית ולעצור את אולטרון.
הם מצליחים במשימתם, וברטון מעביר את הגוף המלאכותי למגדל הנוקמים.
הוא גם מאתר בסוקוביה אות מרומנוף שנלכדה.
לאחר שוויז'ן מתעורר, הנוקמים חוזרים לסוקוביה כדי לעצור את אולטרון.
שם, ברטון מתאחד עם רומנוף, משתתף בקרב נגד אולטרון ומשכנע את ונדה להפוך לנוקמת.
הוא ניצל על ידי פייטרו שמקריב את חייו כדי להגן על ברטון וילד סוקוביאני מירי של אולטרון.
לאחר הקרב, ברטון פורש וחוזר הביתה, שם הוא ולורה קוראים לבנם שנולד נתניאל פייטרו ברטון, לכבודם של רומנוף ופייטרו.
בשנת 2016, ברטון, שפרש, חוזר כדי לעזור לרוג'רס שמתנגד לשליטת האומות המאוחדות בנוקמים דרך הסכמי סוקוביה.
ברטון הולך למתחם הנוקמים כדי לאסוף את מקסימוף, אך מתעמת עם ויז'ן, עד שמקסימוף מנטרלת את ויז'ן.
לאחר מכן ברטון ומקסימוף מגייסים את סקוט לאנג ונוסעים לנמל התעופה בלייפציג כדי להצטרף לרוג'רס, וילסון ובאקי בארנס.
עם זאת, הם מעוכבים על ידי הצוות של סטארק המורכב מרודס, רומנוף, פיטר פארקר, טצ'אלה וויז'ן.
לאחר שרוג'רס ובארנס נמלטים, ברטון, וילסון, מקסימוף ולאנג נתפסים ונכלאים ברפסודה, מתקן כליאה צף.
כאשר סטארק מבקר אותם ברפסודה, ברטון נוזף בו קשות בגלוי.
מאוחר יותר, רוג'רס משחרר אותו, את לאנג, וילסון ומקסימוף.
ברטון ולאנג מנהלים משא ומתן עם ממשלת ארצות הברית בהתאם להסכמים כדי לשהות במעצר בית במקום.
בשנת 2018, ברטון, עדיין שוהה במעצר בית, נהנה מפיקניק עם משפחתו, אך נתפס לא מוכן כאשר לורה, לילה, קופר ונתניאל נעלמים לפתע.
לאחר שלמד מה קרה מרומנוף ורוג'רס, ברטון, בצערו, לוקח את החוק לידיו ומכנה עצמו רונין.
הוא עוטה תלבושת נינג'ה וקטאנה ומתחיל לצוד ולחסל את הפשע המאורגן ברחבי העולם, הורג פושעים שהוא מאמין שמגיע להם למות במקום חפים מפשע כמו משפחתו.
בניו יורק, הוא תוקף את מאפיית הטרנינגים ורוצח רבים מחבריה, כולל ויליאם לופז, והופך את מנהיג מאפיית הטרנינגים וילסון פיסק ובתו של לופז, מיה, לאויבים.
בשלב מסוים, הוא נוסע למקסיקו ושוחט קרטל סמים.
רודס מנסה לאתר אותו אך לא מצליח.
בשנת 2023, ברטון נוסע לטוקיו ורוצח חברי יאקוזה, לפני שרומנוף פונה אליו, ומספרת לו שהנוקמים גילו דרך למסע בזמן שיבטל את ההתפוררות.
ברטון חוזר למתחם הנוקמים ומתאחד עם שאר הנוקמים, כמו כן, הוא פוגש את רוקט ונביולה.
ברטון מתנדב לבדוק את המנהרה הקוונטית ומועבר למימד הקוונטים שם הוא נוסע לציר זמן חלופי בו הוא רואה את הבית שלו ושומע את קולה של בתו לפני שהוא מועבר חזרה לציר הזמן הראשי.
לאחר שהנוקמים מגבשים תוכנית להשגת אבני האינסוף מנקודות זמן שונות, ברטון ורומנוף נוסעים לשנת 2014 חלופית.
ברטון ורומנוף נוסעים בבנאטאר בחלל, ונוחתים על כוכב הלכת וֶרְמיר.
הם פוגשים את הגולגולת האדומה, שאומר להם שכדי להשיג את אבן הנשמה, נדרש קורבן חיים.
ברטון בוחר להקריב את עצמו, אך נעצר על ידי רומנוף.
הם מתעמתים אחד עם השנייה על מי ימסור את נפשו אבל, בסופו של דבר, רומנוף מתגברת עליו ונופלת אל מותה, מאפשרת לברטון להשיג את אבן הנשמה.
לאחר שחזר לציר הזמן הראשי, ברטון מוכה היגון והנוקמים המקוריים מתאבלים על רומנוף מחוץ למתחם.
לאחר בניית הכפפה עם טכנולוגיית הננו, ברטון צופה בבאנר משתמש בכפפה כדי לבטל את ההתפוררות.
ברטון מקבל שיחת טלפון מאשתו ששבה לחיים.
לאחר מכן המתחם מותקף על ידי טילים שנשלחו מספינת המלחמה של תאנוס חלופי וברטון נלכד מתחת למתחם הנוקמים ההרוס.
ברטון מוצא את הכפפה ומגן עליה מפני הפולשים, לפני שהוא מצטרף לקרב.
ברטון צופה בסטארק מקריב את עצמו כדי להשמיד את צבאו של תאנוס ולאחר הקרב, חוזר הביתה ומתאחד עם משפחתו.
שבוע לאחר מכן, ברטון ומשפחתו משתתפים בהלוויה של סטארק, שאחריה, ברטון מתאחד עם מקסימוף.
בשנת 2024, ברטון, עכשיו בעל מכשיר שמיעה, מבלה עם ילדיו את חג המולד בעיר ניו יורק, וצופה במחזמר בברודוויי על רוג'רס והנוקמים.
ברטון עוזב מוקדם את ההצגה בגלל שהוא מוטרד מתיאור הקרב על ניו יורק ומהתזכורות של רומנוף.
באותו לילה, הוא לומד מהחדשות המקומיות שמישהו השיג את חליפת הרונין שלו ונלחם במאפיית הטרנינגים כשהוא לובש אותה.
לאחר שהציל את האדם המחופש מפני המאפיה, הוא חושף את פניו ומגלה שזו בחורה צעירה בשם קייט בישופ, קשתית מיומנת שגדלה להעריץ אותו לאחר שהוא הציל אותה ללא ידיעתו במהלך הקרב על ניו יורק.
בישופ לוקחת את ברטון לדירתה, אבל הם מותקפים על ידי המאפיה ונאלצים להשאיר את חליפת הרונין מאחור כשהם מתפנים עם לאקי, גולדן רטריבר עם עין אחת שבישופ הצילה ואימצה קודם לכן.
אחר שעבר לדירה של דודתה של בישופ, ברטון שולח את ילדיו הביתה, ומבטיח לחזור עד חג המולד.
הוא מלווה את בישופ לעבודתה ואז משיג בחזרה את חליפת הרונין מאירוע לארפ בסנטרל פארק.
מאוחר יותר, ברטון מניח לעצמו להיתפס על ידי המאפיה כדי ללמוד עוד על התוכניות שלהם.
בישופ, שלא מודעת לכוונתו, מאתרת את מיקומו כדי לחלץ אותו ונלכדת תוך כדי.
מיה לופז חוקרת את ברטון על זהותו האמיתית של רונין וברטון אומר לה שרונין נהרג על ידי רומנוף.
לאחר שהצליח לשחרר את עצמו ואת בישופ, השניים עובדים יחד כדי להילחם ולהתחמק מלופז והמאפיה בגשר מנהטן.
ברטון, מלווה בבישופ ולאקי, משיג מכשיר שמיעה חדש והולך לפנטהאוז של אימה של בישופ, אלינור, כדי ללמוד עוד על הטרנינגים באמצעות מאגר הנתונים של החברה שלה.
אולם, בישופ ננעלת מחוץ לחשבון של אימה, וברטון מתעמת עם ג'ק דוקיין, ארוסה של אלינור שמחזיק בחרב רונין של ברטון.
המצב מתמוסס לאחר שאלינור ודוקיין מזהים את ברטון.
אלינור מבקשת ממנו להרחיק את בישופ מהחקירה שלו בזמן הוא לוקח בחזרה בסתר את חרבו.
בעזרת אשתו לורה, ברטון מגלה שדוקיין הוא המנכ"ל של Sloan Limited, תאגיד מעטפת שמלבין הון עבור מאפיית הטרנינגים.
באותו לילה, בישופ עורכת לו וללאקי מסיבת חג מולד קטנה כדי לפצות על הזמן שהוא מחסיר עם משפחתו, והשניים מתחברים דרך פעילויות שונות.
ברטון מספר לבישופ על עברו עם רומנוף כשהיא מסיקה שהוא היה רונין.
ביום המחרת, ברטון מאתר את הסגן של לופז, קאז'י קאז'ימיארצק, ודורש ממנו לשכנע את לופז לסיים את מסע הנקמה שלה נגד רונין.
לאחר מכן, לורה מודיעה לברטון ששעון רולקס שחולץ ממתחם הנוקמים, נגנב על ידי הטרנינגים ושולח אותות מעקב מבניין דירות.
ברטון ובישופ הולכים לקחת אותו, ומוצאים את השעון בדירתה של לופז, שם היא גם שומרת רשומות על ברטון ומשפחתו.
בזמן שבישופ נלחמת בלופז, ברטון מותקף על ידי מתנקש רעול פנים שמתגלה כילנה בלובה, שהפכה אותו למטרה שלה לאחר שנודע לה על מעורבותו במותה של רומנוף, לפני שהיא בורחת.
ברטון מחליט שהוא לא יכול להמשיך להעמיד את בישופ בסכנה ומפסיק את השותפות ביניהם.
ניצוד על ידי לופז ובלובה
ברטון מוצא מחסה בדירה של חברו החדש גרילס, כבאי במחלקת הכבאות של העיר ניו יורק.
הוא מבקר באנדרטת הנוקמים המקומית ומדבר אל רומנוף המנוחה, ומתנצל על מה שהוא עומד לעשות.
ברטון קובע פגישה עם לופז בה הוא עוטה את חליפת הרונין שלו, מנטרל במהירות את כל אנשיה, ונלחם ומביס את לופז.
הוא חס על חייה של לופז ומוריד את המסכה, מזהיר אותה שהמשך האיומים על משפחתו יביאו למותה, ומגלה שהוא קיבל מידע ממודיע שעובד עבור הבוס של לופז שרצה במותו של אביה.
לופז מצליחה לפצוע את ברטון שניצל לאחר מכן על ידי בישופ ולופז בורחת.
בישופ מגלה לברטון שהוא ניצוד על ידי בלובה.
בלובה שולחת לבישופ הודעת טקסט המודיעה לה שאמה עובדת עם הבוס של לופז, שברטון מזהה כראש הפשע המאורגן, וילסון פיסק.
ברטון צופה בסרטון שבלובה שלחה לבישופ ומגלה שאלינור הרגה את ארמנד והפלילה את דוקיין.
בערב חג המולד, ברטון ובישופ משתתפים במסיבת החג של אלינור במרכז רוקפלר.
קאז'י מנסה להתנקש בחייה של אלינור בהוראת פיסק, אך מאוחר יותר מכוון לברטון.
ברטון מגייס את עזרתם של גרילס ומחלקת הכבאות של העיר ניו יורק כדי לפנות את אורחי המסיבה, ולאחר מכן מצטרף שוב לבישופ ומביס את מאפיית הטרנינגים.
בישופ עוזבת מאוחר יותר כדי לחפש את אלינור, בעוד ברטון מתעמת עם בלובה, שדורשת את האמת על מותה של רומנוף.
ברטון נענה אך המאבק מוביל לקרב שבו ברטון משכנע בסופו של דבר את בלובה לסגת ולחוס על חייו.
לאחר מכן, אלינור נעצרת על ידי המשטרה על רצח ארמנד, בעוד פיסק מצליח להימלט אך נורה מאוחר יותר על ידי לופז.
בחג המולד, ברטון עוזב את ניו יורק במכונית עם בישופ ולאקי.
כשהוא מגיע לבית שלו, הוא מציג את בישופ ולאקי למשפחתו, רואה את ילדיו פותחים את המתנות שלהם ומחזיר את השעון הגנוב, מזכרת מ-.S.H.I.E.L.D, לאשתו לורה.
מאוחר יותר, ברטון ובישופ שורפים את חליפת הרונין.
ביוני 2010, פורסם שנעשים מגעים עם רנר בנוגע לגילום דמותו של הוקאיי בסרט "הנוקמים", וביולי אושר ליהוקו לתפקיד.
רנר אמר שהוקאיי אינו חסר ביטחון לגבי האנושיות שלו.
"להפך, הוא היחיד שבאמת יכול להפיל את הענק הירוק עם החיצים שלו [בעלי הראש עם סם ההרגעה].
הוא מכיר את המגבלות שלו.
אבל כשזה מגיע אליהן, חייבת להיות תחושת ביטחון כמו בכל גיבור על".
רנר תיאר את הוקאיי בסרט "הנוקמים: עידן אולטרון" כ"סוג של מתבודד", ו"שחקן קבוצה רק בגלל שהוא חייב להיות.
הוא לא באמת איש חברה.
קפטן אמריקה יכול להיות הבחור הזה.
ב[עידן אולטרון] תבינו למה [הוקאיי] חושב כמו שהוא חושב".
רנר ציין את הסיבות של ברטון להצטרף לצד של רוג'רס: "קפטן היה הראשון שהתקשר.
בוא נסיים את העבודה כדי שאוכל להגיע הביתה למשפחה", יחד עם תחושת מחויבות להיות לצדה של מכשפת השני, מפני שאחיה, פייטרו מקסימוף, הקריב את עצמו כדי להציל את ברטון בסרט "הנוקמים: עידן אולטרון".
על הפיכתו של הוקאיי לרונין, ג'ו רוסו הרגיש שהסצנה בה המשפחה של ברטון נעלמת היא "סצנה טראגית מאוד לפתוח איתה את הסרט.
זו אחת הסצנות הבודדות בסרט שבאמת גורמת לי לדמוע כשאני צופה בה, כי אני חושב על המשפחה שלי...
ואז אתה חושב על מה שיקרה לך, כאבא.
בנובמבר 2021, עלתה הסדרה "הוקאיי".
רנר אמר שהפגישה עם קייט בישופ מביאה "התקפה של בעיות" לחייו של ברטון, שכן ברטון לא מבין את האובססיה שלה אליו.
קלין ג'אורג'סקו (ברומנית: Călin Georgescu; נולד ב-26 במרץ 1962, בוקרשט, רומניה) הוא פוליטיקאי רומני, אגרונום ודוקטור לפדולוגיה בהכרשתו.
הוא בוגר תוכנית לימודי המשך באוניברסיטת קרול הראשון להגנה לאומית והיה מועמד עצמאי לבחירות לנשיאות רומניה בשנת 2024.
הוא עבד במשרד להגנת הסביבה ובמשרד החוץ תחת מספר ממשלות בשנות ה-90, והוצע מספר פעמים לתפקיד ראש ממשלת רומניה (לאחרונה על ידי מפלגת הברית לאחדות הרומנים (AUR) ב-2021), לפני שנרשם באוקטובר 2024 למרוץ לנשיאות רומניה.
הקריירה המקצועית שלו מאופיינת בפעילות ברמה הבין-לאומית, כאשר בין השנים 2010–2012 שימש כשליח מיוחד לזכויות האדם ופסולת מסוכנת של משרד נציבות האו"ם לזכויות אדם (OHCHR).
לאחר מכן, היה יושב ראש מרכז המחקר האירופי של מועדון רומא (2013–2015) ומנהל בפועל של המכון הבין-לאומי לפיתוח בר קיימא (IISD) של האו"ם בז'נבה ובוואדוץ (2015–2016).
לצד הקריירה שלו, הוא התבלט במידה מסוימת בהצהרות פרו-לגיונריות, פרו-רוסיות, בהמעטת חומרת נגיף הקורונה ובהצהרות אנטי-ממסדיות.
בשנת 2022 נפתח נגדו תיק פלילי על קידום והאדרה של אנשים שהואשמו ברצח עם.
קלין ג'אורג'סקו נולד ב-26 במרץ 1962 בשכונת קוטרוצ'ני בבוקרשט, בנם של סקרלט ג'אורג'סקו (אגרונום, מחבר ספר לימוד בנושא מדידות קרקע לבתי ספר חקלאיים) ואנטה ג'אורג'סקו (לבית פופסקו, שעבדה במכון לגאודזיה ובשנות ה-60 הייתה מזכירת שר החקלאות הרומני).
האם, אנטה ג'אורג'סקו, הייתה חברה בתנועת הנשים של התנועה הלגיונרית, "הגברות הלגיונריות", חברה בקן "ניקולאה הקדוש".
ג'אורג'סקו סיים את לימודיו במכון האגרונומי "ניקולאה בלצ'סקו" בבוקרשט בשנת 1986 וקיבל תואר דוקטור בפדולוגיה בשנת 1999 מאותו מוסד, שבשנת 1995 שינה את שמו ל"אוניברסיטה למדעי החקלאות ורפואה וטרינרית".
לאחר סיום לימודיו ב-1986, צבר ניסיון נוסף במשימות בבריטניה וארצות הברית.
לאחר נפילת הקומוניזם במזרח אירופה, בשנים 1993–1994, היה מלגאי של ממשלת בריטניה, וסיים קורס ב"מדיניות סביבה, אסטרטגיות פיתוח וניהול לפארקים לאומיים".
בשנת 2007 סיים תוכנית ללימודי המשך ב"ביטחון והגנה לאומית - גאופוליטיקה וגיאואסטרטגיה" באוניברסיטת קרול הראשון להגנה לאומית.
לאחר סיום לימודי התואר השני ב-1986, עבד ג'אורג'סקו כמהנדס אגרונום, ומשנת 1990, לאחר המהפכה הרומנית (1989), החל לעבוד במחלקת סחף הקרקע במכון הלאומי למחקר ופיתוח לשיפור קרקעות.
בשנת 1991 מונה לראש המשרד לענייני איכות הסביבה של פרלמנט רומניה, ובשנה שלאחר מכן הפך ליועץ השר לאיכות הסביבה, מרצ'יאן בליאהו, בממשלת תיאודור סטולוז'אן.
גם ב-1992, נבחר ליושב ראש אגודת "הנוער האקולוגי של רומניה", תפקיד בו החזיק עד 1996. בשנים 1997–1998, כיהן כמזכ"ל במשרד הסביבה, בתקופת כהונתו של סורין פרונזוורדה, בממשלת ויקטור צ'ורביה.
כמומחה למדיניות סביבה, הוא ניהל כמנהל פרויקט למעלה מ-40 פרויקטים עבור רשויות מקומיות שונות ברומניה, שהתקיימו בין 1996 ל-2008, במסגרת תוכנית "אג'נדה מקומית 21", תוכנית לתמיכה בפיתוח בר-קיימא תחת חסות תוכנית הפיתוח של האו"ם.
בין השנים 2000–2011 היה מנהל בפועל של המכון הבין-לאומי לפיתוח בר קיימא, שהוקם ב-1997 תחת חסות האקדמיה הרומנית כסוכנות של תוכנית הפיתוח של האו"ם.
משנת 2001, המרכז הפך לקרן עצמאית והרחיב את פעילותו.
החל משנת 2009, המרכז מפתח ומיישם פרויקטים הממומנים על ידי האיחוד האירופי וממשלת רומניה.
בהיותו סמכות מוכרת בתכנון אסטרטגי ועיצוב מדיניות ציבורית, קלין ג'אורג'סקו הוביל, מטעם ממשלת רומניה, את הפיתוח של שתי גרסאות עוקבות של האסטרטגיה הלאומית לפיתוח בר-קיימא (1999 ו-2008), בהתאם לקווים המנחים של האסטרטגיה האירופית לפיתוח בר-קיימא.
המסמך האסטרטגי הראשון, שנוסח ב-1999, שם לו למטרה "שיפור הדרגתי ושמירה על רווחת האוכלוסייה בהתאמה לדרישות של שימוש רציונלי במשאבי טבע ושימור מערכות אקולוגיות".
המסמך השני, שנוסח ב-2008, לאחר הצטרפות רומניה לאיחוד האירופי בשנה שקדמה לו, שאף ל"חיבור מלא של רומניה לפילוסופיית פיתוח חדשה, המאפיינת את האיחוד האירופי ומקובלת ברחבי העולם - זו של פיתוח בר-קיימא".
האסטרטגיה קבעה "יעדים מוחשיים למעבר, בפרק זמן סביר וריאלי, למודל פיתוח המייצר ערך מוסף גבוה, המונע על ידי העניין בידע וחדשנות, ומכוון לשיפור מתמיד באיכות חיי האנשים והיחסים ביניהם בהרמוניה עם הסביבה הטבעית".
מתוקף תפקידו כמנהל מחלקת ארגונים כלכליים בין-לאומיים במשרד החוץ, קלין ג'אורג'סקו ניהל, בין 2004 ל-2005, את פעילות משרד הארגון לשיתוף פעולה ופיתוח כלכלי ברומניה.
בין 2006 ל-2012, כיהן ג'אורג'סקו כמנהל בפועל של המכון לפרויקטים לחדשנות ופיתוח, שם הוביל את פרויקט "התמקצעות מחדש של רומניה" וערך דו"ח שהציע מספר פתרונות ליציאה מהמשבר ולפיתוח בר-קיימא של המדינה.
בתקופה שבין 2010–2012 היה נציג מיוחד של האו"ם בנושא ההשפעות השליליות של סחר והטמנה בלתי חוקיים של מוצרים ופסולת רעילה על זכויות האדם במשרד נציבות האו"ם העליונה לזכויות אדם.
בשנת 2013 מונה ליושב ראש מרכז המחקר האירופי של מועדון רומא.
משנת 2021 הוא חבר סגל באוניברסיטה הלאומית למדע וטכנולוגיה פוליטכניקה בוקרשט - המרכז האוניברסיטאי בפיטשט, שם הוא מכהן (נכון ל-2024) כמרצה.
ג'אורג'סקו היה חלק מהמנגנון המנהלי המרכזי מספר פעמים, הן במשרד הסביבה והן במשרד החוץ, ושמו הועלה כמועמד לתפקיד ראש ממשלת רומניה בשנים 2010, 2011, 2012 ו-2016.
בהצהרה משנת 2020, טען ג'אורג'סקו כי יון אנטונסקו וקורנליו זלאה קודריאנו הם גיבורים שדרכם "חיה ההיסטוריה הלאומית, דרכם מדברת ודיברה ההיסטוריה הלאומית ולא דרך משרתיהם של כוחות גלובליסטיים המנהיגים כיום את רומניה באופן זמני".
בשנת 2020, ג'אורג'סקו הוצע כראש ממשלה על ידי הברית למען איחוד הרומנים (AUR), מפלגה שזה עתה נכנסה לפרלמנט הרומני בעקבות הבחירות מדצמבר 2020. במהלך המשבר הפוליטי הרומני ב-2021 שהסתיים בהדחת ממשלת צ'יצו, אותה מפלגה הציעה אותו שוב.
במהלך מגפת הקורונה הוא המעיט בחשיבות הנגיף, באומרו: "אני מאמין בחסינות שלי.
[...] לאנשים שעברו את המחלה הזו הייתי אומר שיש עשרות אלפי וירוסים והם חלק מאיתנו."
לאחר מכן, בפברואר 2022, הוא חזר להצהרותיו על יון אנטונסקו וקורנליו זליה קודריאנו, וציין שהם עשו גם "מעשים טובים", ועל רצח ניקולאה יורגה וארמנד קלינסקו בפקודת הלגיונרים אמר: "כשההיסטוריה מזויפת, אין מה לדבר".
הצהרות אלו עוררו תגובות חריפות מצד המרכז לניטור ומאבק באנטישמיות ברומניה, המכון הלאומי לחקר השואה ברומניה ונציגי הקהילות היהודיות, שהגדירו הצהרות אלו כ"מעשה חסר אחריות ומסוכן".
ההיסטוריון דורין דוברינקו גינה את ג'אורג'סקו כ"מקדם רעיונות לגיונריים" והעריך אותו כ"רדוד מבחינה אינטלקטואלית".
בעקבות הצהרות אלו, התביעה הכללית פתחה בחקירה עצמאית ופתחה תיק פלילי נגד קלין ג'אורג'סקו בגין קידום האדרת דמויות האשמות ברצח עם ופשעי מלחמה.
על רקע אירועים אלה, לאחר הצהרת יו"ר AUR המשותף, ג'ורג' סימיון, שאמר כי "הצהרות כאלה יכולות רק להזיק לנו ואני מתנער באופן מוחלט מכל הצהרה שתפגע בעתיד הפוליטי שלי ושל המפלגה", ג'אורג'סקו הפסיק את המשא ומתן על מועמדותו לתפקיד ראש הממשלה וניתק את קשריו עם AUR.
ב-2 ביוני 2025 נתבע ג'אורג'סקו לדין על הצהרות המשבחות פושעי מלחמה.
באוקטובר 2024 הוא נרשם כמועמד עצמאי למרוץ לנשיאות.
מסע הבחירות שלו התנהל בעיקר באינטרנט, כאשר אחוזי התמיכה בו בסקרים עלו בחודש האחרון של הקמפיין באמצעות קידום בטיקטוק.
ג'אורג'סקו מתואר כלאומן קיצוני ופופוליסט.
הוא מתנגד לנאט"ו ומקורב לרוסיה.
ג'אורג'סקו הביע בעבר הערצה גלויה למנהיגים האנטישמים והפשיסטים של רומניה בתקופת השואה, כולל מנהיג המדינה דאז יון אנטונסקו ששיתף פעולה עם הנאצים, ולארגון משמר הברזל הידוע ברדיפתו האנטישמית נגד יהודי רומניה.
בנובמבר 2024 שוחח ג'אורג'סקו עם שר התפוצות של ישראל, עמיחי שיקלי, והבטיח להעביר את שגרירות רומניה בישראל לירושלים.
בנוסף הבטיח ג'אורג'סקו כי יזמין את ראש ממשלת ישראל, בנימין נתניהו, לביקור ברומניה ולא יכבד את צווי המעצר שהוציא בית הדין הפלילי הבין-לאומי.
קלינינגרד היא עיר נמל לחוף הים הבלטי ובירתו של מחוז קלינינגרד, מובלעת רוסית בין פולין לבין ליטא.
העיר הייתה סגורה לתיירים עד 1989, ושימשה עיר אסטרטגית צבאית, עקב קרבתה לנמל היחיד באזור שאינו קופא בחורף.
בעבר הייתה קלינינגרד ידועה בעיקר בשם הגרמני קניגסברג וכן בשם הפולני קרולבייץ (Królewiec) והליטאי קרליאוצ'יוס (Karaliaučius).
היא הייתה בירת המחוז פרוסיה המזרחית של גרמניה, לפני כן בירת דוכסות פרוסיה ולפני כן בירת מדינת פרוסיה של המסדר הטווטוני הגרמני.
לקראת סוף מלחמת העולם השנייה (1944) הופצצה קניגסברג על ידי חיל האוויר הבריטי וחלקים גדולים ממנה נחרבו.
לאחר כיבושה על ידי הצבא האדום ב-1945 גורשה כל אוכלוסייתה הגרמנית-פרוסית, כ-550,000 נפש, לשטח הכיבוש הסובייטי בגרמניה - מזרח גרמניה מ-1949, והוחלפה באוכלוסייה רוסית שמנתה כ-600,000 נפש.
קלינינגרד ממוקמת בשפך הנהר פרגוליה, הנשפך ללגונה של הוויסלה.
מן הנמל יכולות הספינות להגיע למפרץ גדנסק ולים הבלטי דרך הלגונה של הוויסלה ומצר בלטיסק.
קניגסברג (בגרמנית הר המלך) נוסדה בשנת 1255 על ידי מלך בוהמיה אוטוקאר השני, שבא לעזרת האבירים הטווטונים במהלך כיבוש פרוסיה, שהוסווה כניסיון לנצר את האוכלוסייה הפגנית, ולכן היה קרוי מסעות הצלב הצפוניים.
במשך כמה עשרות שנים הכניע המסדר הטווטוני בעזרת אבירים ממערב אירופה את העמים הבלטיים, שהפכו בסופו של דבר לגרמנים.
עם זאת, השפה הבלטו־פרוסית השתמרה עד המאה ה-18.
קניגסברג הייתה בירת "סמביה", אחד מארבעה מחוזות הכנסייה של פרוסיה על פי החלוקה מ-1243, שנקבעה על ידי נציג האפיפיור ויליאם ממודנה.
נבנתה בה קתדרלה (Königsberger Dom), ו"אדלברט מפראג" נקבע בה כקדוש הראשי.
קניגסברג הייתה חברה בברית ההאנזה ונמל חשוב לפרוסיה, ולליטא.
כתוצאה ממלחמה בת 13 שנים בין המסדר לכתר הפולני, נחתם הסכם טורון השני ועל פיו מדינת המסדר הפכה לדוכסות פרוסיה תחת שלטון הכתר הפולני.
יחד עם תהליך החילוניות שעבר על שטחי המסדר (1525), אלברכט פון ברנדנבורג-אנסבך, אחרון מפקדי המסדר הטווטוני, התפטר מתפקידו, המיר את דתו לנצרות פרוטסטנטית, ובהסכם עם זיגיסמונד הראשון מלך פולין קיבל את התואר דוכס פרוסיה.
ההסכם כלל את הקמת דוכסות פרוסיה שבירתה קניגסברג תחת שלטונו של אלברכט, דוכסות הכפופה לממלכת פולין.
קניגסברג התפתחה והפכה לעיר הגדולה ביותר בדוכסות פרוסיה, שעתה הייתה חלק מחבר העמים הפולני-ליטאי ונהנתה מאוטונומיה ניכרת, פרלמנט נפרד, וזכות למטבע נפרד.
אנה מפרוסיה, בתו של אלברכט פרידריך, דוכס פרוסיה (שלט 1568–1618) נישאה ליוהאן זיגיסמונד, הנסיך הבוחר מברנדנבורג.
נישואין אלה איפשרו ליוהאן זיגיסמונד לספח את דוכסות פרוסיה כשחמיו נפטר ב-1618. מכאן ואילך נשלטה פרוסיה על ידי האלקטורים של ברנדרבורג.
בתקופה הזו קניגסברג הפכה גם למוקד הראשון של ספרות ליטאית כתובה.
בשנת 1653 הודפס בה הדקדוק הראשון של השפה הליטאית, אשר נכתב על ידי דניאל קליין.
על פי הסכם שנחתם בשנת 1660 השתחרר בית הוהנצולרן מהכפיפות למלך פולין עד שהשושלת תיכחד (מה שקורה בפועל רק ב-1918), ובמקרה זה פרוסיה הייתה אמורה לחזור לשלטון המלך הפולני.
בטקס ההכתרה שנערך בקניגסברג בשנת 1701 הפכו בני הוהונצלורן להיות מלכי פרוסיה, עצמאיים סוף סוף משלטון המלך הפולני, וב-1795 תחת שלטון נפוליאון, פרוסיה עזבה את הקיסרות הרומית הקדושה של האומה הגרמנית.
קניגסברג הייתה בירת מחוז פרוסיה מחוץ לגבולות הרשמיים של הקונפדרציה הגרמנית (Deutscher Bund) בשנים 1815–1866, עד איחוד גרמניה, שאז נכללה באימפריה הגרמנית (1871).
קניגסברג הפכה מרכז לחינוך כאשר נוסדה אוניברסיטת אלברטינה בשנת 1544 על ידי אלברכט פון ברנדנבורג-אנסבך.
קניגסברג הייתה עיר הולדתו של המתמטיקאי הידוע כריסטיאן גולדבך (1690) וביתו של הפילוסוף עמנואל קאנט.
ב-1736 המתמטיקאי לאונרד אוילר השתמש בצורה שבה מסודרים הגשרים והאיים של קניגסברג כבסיס לבעיית 7 הגשרים של קניגסברג, שהובילה לפיתוח תורת הגרפים.
קניגסברג שגשגה כבירת מזרח פרוסיה.
ב-1860 הושלמה מסילת הברזל שחיברה את ברלין עם סנקט פטרבורג, והפכה את קניגסברג למרכז מסחרי חשוב.
יצירת הפרוזדור הפולני לים הבלטי אחרי מלחמת העולם הראשונה ניתקה את מזרח פרוסיה מיתר גרמניה.
האוסטמסה (Ostmesse, יריד מזרח אירופה) שנערך כל שנה החל ב-1920 בגני ה"טירגרטן" נועד לפצות על המרחק הגאוגרפי שהגביל את ההתפתחות הכלכלית של מזרח פרוסיה ובירתה קניגסברג.
בשנת 1921 החל לפעול נמל תעופה "דבאו" והחלו טיסות סדירות למוסקבה, ריגה וברלין.
ב-1929 הורחבה קניגסברג כשאוחדה עם חלק מהפרברים שסבבו אותה.
ב-1932 סילק הקנצלר פרנץ פון פאפן את ממשלתה החוקית של פרוסיה בראשות אוטו בראון והגאולייטר אריך קוך החליף את הממשל המקומי בין 1933 ל-1945.
קניגסברג הופצצה על ידי חיל האוויר המלכותי הבריטי באוגוסט 1944. בשתי ההתקפות שהתרחשו בלילה שבין ה־26 ל־27 באוגוסט ובלילה שבין ה־29 ל־30 באוגוסט 1944 כמעט והושמדה לגמרי, העיר העתיקה של קניגסברג.
רבים מהפליטים והמגורשים הצטרפו לארגון "הטריטוריות של מזרח פרוסיה" (Landsmannschaft Ostpreussen, ארגון שמטרתו להחזיר את מזרח פרוסיה לגרמניה), בעוד שתושבים רבים אחרים התפזרו ברחבי העולם.
במוזיאון העיר של דואיסבורג יש אוסף קטן העוסק בהיסטוריה של קניגסברג, אף שרוב המסמכים ההיסטוריים אבדו בתקופת השלטון הקומוניסטי, בשל הניסיון הקומוניסטי לשכתב את ההיסטוריה ולטעון כי קניגסברג הייתה שטח סלאבי.
העיר סופחה לברית המועצות וב-1946, לאחר מותו של נשיא ברית המועצות מיכאיל קלינין, שונה שמה לקלינינגרד.
אירוע בולט התרחש ב-1948 עת תוך שלושה חודשים הועמסו 40,000 נפש ממוצא גרמני על 21 משלוחים וגורשו מקלינינגרד, בהוראה ישירה של סטלין, לשטחה של מה שכעבור שנה תהיה מזרח גרמניה.
כתוצאה מכך, אלפי ילדים גרמנים שנותרו יתומים ונטושים לאחר הגירוש, מתו בשטח הכיבוש הסובייטי במזרח גרמניה.
בסופו של דבר, מסוף מלחמת העולם השנייה ב-1945 ועד תחילת 1950, גורשו או נמלטו כל התושבים הגרמנים של העיר.
במהלך המלחמה הקרה הייתה קלינינגרד נמל צבאי חשוב, והשליש הצפוני של מזרח פרוסיה, שהפך לחלק מרוסיה בשם "קלינינגרד אובלסט" של ברית המועצות, היה סגור למבקרים.
בתחילת שנות ה-90, עם פירוק ברית המועצות, הפכו ליטא ובלארוס למדינות עצמאיות, דבר שהפך את מחוז קלינינגרד למובלעת רוסית.
בשנת 2004 התקבלו פולין וליטא כחברות באיחוד האירופי, כך שהמחוז כולו היה מוקף על ידי מדינות האיחוד האירופי.
עקב כך הוגדרו הסדרי נסיעה מיוחדים לתושבי האזור.
במחוז פעלה חברת התעופה ק.ד.
אוויה אשר הקלה על המעבר מהמובלעת ואליה, אך חברה זו פשטה את הרגל בסתיו 2009.
לאחר התמוטטות ברית המועצות נערך דיון האם להחזיר לעיר את שמה הקודם, כפי שנעשה בערים אחרות ברוסיה כדוגמת סנקט פטרבורג והעיר טבר, שגם שמה שונה ל"קלינין" בתקופה הסטליניסטית.
לאחר דיונים הוחלט להשאיר את השם קלינינגרד לפחות למשך השנים הקרובות.
עם זאת, פרסומות של חברות תיירות מקומיות נוהגות להשתמש בשם "קניג" (צורה רוסית מקוצרת של קניגסברג) לעיר.
בעיר נמצאת המפקדה הראשית של הצי הבלטי של רוסיה.
בקיץ 2018 העיר אירחה ארבעה משחקים בשלב הבתים במונדיאל 2018, לאחר שנחנך בה אצטדיון קלינינגרד החדש.
בעיר פועלת האוניברסיטה הפדרלית הבלטית.
את העיר משרת נמל התעופה חרברובו הנמצא במרחק של כ-24 קילומטרים צפונית לעיר ומציע בעיקר טיסות לערים מרכזיות ברוסיה וביתר מזרח אירופה.
בעיר משחקות כמה קבוצות ספורט כשהחשובה שבהן היא קבוצת הכדורגל בלטיקה קלינינגרד, המתמודדת בליגת הכדורגל הלאומית המארחת את משחקיה באצטדיון קלינינגרד המכיל 35,000 מושבים (בעבר אירחה את משחקיה אצטדיון בלטיקה קלינינגרד המכיל 14,660 מושבים).
קלינינגרד היא אחת מהערים המארחות במונדיאל 2018.
בשנים 2006–2013 קבוצת כדורעף הנשים דינמו ינטאר ייצגה את העיר באליפות רוסיה בכדורעף נשים והיכל הבית שלה ינטארני המכיל 7,000 מושבים משמש כמגרש הבית של נבחרת רוסיה בכדורעף.
בעבר ייצגו את העיר מועדוני כדורגל אחרים כדוגמת וסט קלינינגרד, "בלטיקה-2", אך אלה היו קבוצות חובבניות.
בתחום הרוגבי העיר הייתה מיוצגת על ידי "וסט-זבזדה" שזכתה בגביע הרוסי ברוגבי בעונת 1994 והתמודדה בצמרת אליפות רוסיה ברוגבי בשנים 1994–1995.
בעיר ובמחוז כמה מועדוני הוקי קרח ובנדי ומאז יוני 2014 פועלת בה ליגת ההוקי האזורית של קלינינגרד .
בעבר היה בעיר גם מועדון פוטבול מקצועני שהתמודד בליגת הפוטבול האמריקאי.
יהודים החלו להתיישב בקניגסברג החל מסוף המאה ה-17, ובמחצית המאה ה-18 כבר הייתה בקניגסברג קהילה יהודית מבוססת.
רבים מתושביה היהודים של קניגסברג למדו באוניברסיטה של עיר זו והתערו בחיי התרבות הגרמנים.
לקראת סוף המאה ה-18 הפכה קניגסברג למרכז ההשכלה היהודי השני בחשיבותו אחרי ברלין ויצא בה לאור העיתון העברי "המאסף".
גם אבי תנועת המוסר, רבי ישראל מסלנט, חי בעיר בשנותיו האחרונות ונפטר בה.
בקניגסברג היה כנראה בית דפוס גדול ועתיק למדי, ייתכן שבבעלות יהודית.
יואל משה סלומון למד כאן את מלאכת הדפוס בנעוריו.
ספרים רבים וייחודיים הודפסו בקניגסברג, כולל ספרים מראשוני החסידות כמו כתבי המגיד ממעזריטש, אך גם ספרים נגד החסידות כמו זמיר עריצים.
עם עליית הנאצים לשלטון בשנת 1933 היו בקניגסברג כ-4,000 יהודים.
הגרמנים במזרח פרוסיה היו בעלי נטיות לאומניות ואנטישמיות חזקות, והקהילה הקטנה, שהייתה מפולגת בין זרמים דתיים ופוליטיים, נאלצה להתאחד מול החקיקה האנטי יהודית.
כך למשל הוקם בשנת 1934 בית ספר יהודי בקניגסברג.
יומנו של בית הספר וקורותיו מתועדים באתר יד ושם, ותמונת בית הכנסת הגדול עם הניגונים המיוחדים שבו הונצחו על גבי תקליטור של בית התפוצות.
בלילה שבין 9 ל-10 בנובמבר 1938, הוא ליל הבדולח, שרף המון גרמני את חמשת בתי הכנסת של קניגסברג וחלק מבית הספר ששכן באחד מבתי הכנסת.
חלק מהיהודים הצליח להגר ורובם נשלחו לטרזיינשטט עד סוף 1942. עם כיבוש העיר על ידי הסובייטים נותרו בה יהודים מעטים, בעיקר כאלה שהיו נשואים ללא-יהודים.
בשנת 1948 גורשו יהודים אלה יחד עם תושביה הגרמנים של העיר שהפכה לקלינינגרד.
בשנים האחרונות חודשה בקלינינגרד הקהילה היהודית בידי איגוד הקהילות היהודיות ברוסיה.
כרב העיר והמחוז משמש הרב דוד שוועדיק.
בעיר פועל בית חב"ד בהנהלתו של שליח חב"ד הרב אברהם ברוך דייטש.
קברו של מייסד תנועת המוסר, ישראל מסלנט, מהווה מקום עלייה לרגל ביום היארצייט שלו.
גן החיות של קלינינגרד (לשעבר פארק טירגרטן)
מחוז קלינינגרד הוא אחד מ-83 הסובייקטים המרכיבים את הפדרציה הרוסית.
קלינינגרד הוא המחוז המערבי ביותר ברוסיה והוא מובלעת, כלומר אין לו קישור יבשתי לשאר שטחה של רוסיה.
המחוז הוקם בשנת 1946. שטח המחוז גובל עם ליטא ופולין.
החל מהמאה ה-5 באזור התגוררו עמים פרוסים שהיו דומים לליטאים.
בתחילת המאה ה-13 השטח נכבש על ידי המסדר הטבטוני ולאזור החלו להגיע גרמנים.
האזור היה חלק של האימפריה הרומית הקדושה ובהמשך של האימפריה הגרמנית.
בהתאם לסיכומים של ועידת פוטסדם כשליש של פרוסיה המזרחית סופח לברית המועצות והיתר עבר לפולין.
בשנת 1946 הוקם מחוז קלינינגרד.
האוכלוסייה הגרמנית גורשה מהאזור וכל היישובים קיבלו שם רוסי.
לאזור הובאו מתיישבים חדשים מאזורי ברית המועצות השונים.
בשטח המחוז ממוקמים בסיסי צבא רבים לרבות מטה של הצי הבלטי והבסיס הראשי שלו.
בקרבת חופו של הים הבלטי נמצאים שני אגמי מים מתוקים: אגם קורוניאן, הנחלק בין מחוז קלינינגרד וליטא, ואגם ויסלה, הנחלק בין מחוז קלינינגרד ופולין.
האגמים מופרדים מהים הבלטי על ידי רצועות אדמה צרות.
אגם קורוניאן מופרד מהים הבלטי על ידי רצועת חוף צרה של דיונה חולית באורך 98 קילומטר וברוחב של בין 400 מטר ל-3,800 מטר אשר 46 ק"מ ממנה נמצאים בתחומי מחוז קלינינגרד ומוכרזים כגן לאומי.
המחוז נמצא באזור הזמן המזרח-אירופאי, ביחד עם ליטא, בלארוס ורומניה (זהו גם אזור הזמן של ישראל).
הרשות המחוקקת היא "האספה המחוקקת של מחוז קליניגרד" שכוללת 40 חברים.
בספטמבר 2024 לתפקיד נבחר אלכסיי בספרוזבניך.
מבחינה אדמיניסטרטיבית החבל מחולק ל-13 ראיונים, 8 ערים בעלי חשיבות מחוזית ויישוב בעל חשיבות מחוזית.
המחוז הוא בין הבודדים ברוסיה עם גידול מתמיד של אוכלוסייה.
מחוז קלינינגרד הוא מהצפופים ברוסיה עם צפיפות של 62.5 נפש לקמ"ר.
בהתאם לנתוני מפקד אוכלוסין 2021 של הפדרציה הרוסית האוכלוסייה מורכבת מ-78.6% רוסים, 1.1% בלארוסים, 1.2% אוקראינים.